Diari Oficial de la Generalitat Valenciana


Sumari del DOGV 7268, del 07-05-2014 (2014/3792)

Notificació de la sentència dictada en el juí verbal número 609/2013.
---------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3792


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 609/2013. [2014/3792]  
Juí verbal 609/2013-9  
De: Empresa Mixta Valenciana de Aguas, SA.  
Procuradora: Maria Gloria Benlloch Soriano.  
Contra: José Cases Heredia.  
En este procediment de juí verbal 609/2013, que s'ha seguit a instàncies de l'Empresa Mixta Valenciana de Aguas, SA, davant de José Cases Heredia, s'ha dictat la sentència que, literalment, diu així:  
  
«Sentència número 230/2013  
València, 13 de desembre de 2013  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este jutjat amb el número 609/2013, promogudes per l'Empresa Mixta Valenciana de Aguas, SA (Emivasa), representada per la procuradora Maria Gloria Benlloch Soriano i defesa pel lletrat Javier Valero Llorca, contra José Cases Heredia, declarat en situació de rebel·lia, sobre resolució de contracte de subministrament d'aigua i de contracte de manteniment de comptador i reclamació d'una quantitat.  
  
Dispositiva  
Estime la demanda interposada per Empresa Mixta Valenciana de Aguas, SA (Emivasa), contra José Cases Heredia:  
1) Declare la resolució del contracte de subministrament d'aigua i de manteniment de comptador subscrit al seu dia entre la demandant i José Cases Heredia, relatiu a l'immoble siti en el carrer del Poeta Liern, número 25, pis 3, porta 6a, de València. Si ho sol·licita la part actora, en la fase d'execució de sentència, podran ser adoptades totes les mesures que siguen necessàries per al cessament efectiu del subministrament, inclús l'autorització a la demandant, si fóra necessari, a entrar en l'immoble on es troba instal·lat el comptador per a poder interceptar el pas de l'aigua degudament.  
2) Condemne el demandat a abonar a Empresa Mixta Valenciana de Aguas, SA (Emivasa), la suma de 1.932,05 euros, i als interessos legals de les dites quantitats des de la data d'interposició de la demanda.  
3) Condemne el demandat a pagar les costes processals produïdes.  
Notifiqueu esta resolució a les parts i feu-los saber que no és ferma i que en contra pot interposar un recurs d'apel·lació en el termini de 20 dies des de la seua notificació i presentar davant d'este jutjat un escrit en el qual s'exposaran les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen (art. 458 LEC, modificat per la Llei 37/2011, d'11 d'octubre).  
  
El recurs no s'admetrà si en preparar-lo la part no acredita haver consignat en l'entitat Banesto i en el compte de depòsits i consignacions obert a nom d'este jutjat, amb referència a este procediment, la quantitat de 50 euros en concepte de depòsit per a recórrer-hi, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'esta resolució, perquè s'unisca a les actuacions corresponents, i que porte l'original al llibre de sentències d'este jutjat.  
Esta és la meua sentència, que pronuncie, mane i firme.»  
  
I atés que el demandat, José Cases Heredia, es troba en parador desconegut, expedisc este edicte a fi que li valga de notificació de forma deguda.  
  
València, 13 de desembre de 2013.- El secretari judicial: Julio Giráldez Blanco.